༄༅།  ། རྒྱལ་བའི་བསྟན་སྲུང་ཆེན་པོ་རྣམས་ལ་མཆོད་གཏོར་འབུལ་ཚུལ་ལས་བཞི་ལྷུན་གྱིས་འགྲུབ་པའི་རྡོ་རྗེའི་སྒྲ་དབྱངས་ཞེས་བྱ་བ་བཞུགས་སོ།  །
དངོས་གྲུབ་རྩ་བ་དྲིན་ཅན་བླ་མ་ཡིས།  ། བདེ་ཆེན་ལྷན་སྐྱེས་ཡེ་ཤེས་རྡོ་རྗེའི་གར།  ། ཅིར་ཡང་
འཆར་བའི་སྒྱུ་འཕྲུལ་ལས་འོངས་པའི།  ། ཡི་དམ་མཁའ་འགྲོ་ཆོས་སྐྱོང་ཚོགས་ལ་འདུད།  ། རྒྱལ་བས་
དྲི་མེད་རྒྱུད་སྡེ་ལས་གསུངས་པའི།  ། བསྟན་སྲུང་རྒྱ་མཚོ་དགྱེས་བསྐྱེད་ཆོ་གའི་ཁྲིགས།  ། མ་ནོར་བླ་
མའི་གསུང་བཞིན་འདིར་འགོད་ཀྱི།  ། ད་ནི་བདུད་ཀྱི་སྡེ་རྣམས་བག་ཡོད་བསྟེན།  ། དེ་ལ་འདིར་རྒྱལ་བའི་བསྟན་སྲུང་ཆེན་པོ་ཡོངས་སུ་གྲགས་པ་རྣམས་ལ་མཆོད་གཏོར་འབུལ་ཞིང་འཕྲིན་ལས་བཅོལ་བའི་རིམ་པ་ལག་ཏུ་བླངས་བདེ་བར་འགོད་པ་ལ།  རང་ཉིད་བདེ་གསང་འཇིགས་གསུམ་འཁོར་ཆེན་སོགས་ཡི་དམ་གང་ཡང་རུང་བའི་ང་རྒྱལ་དང་ལྡན་པས་ཕྱི་ནང་གི་མཆོད་པ་རྣམས་རང་རང་གི་གཞུང་ནས་འབྱུང་བ་བཞིན་བྱིན་གྱིས་བརླབས།  རང་གི་མདུན་དུ་ཨེ་ལས་
ཆོས་འབྱུང་ནང་།  ། ཁྲག་ཞག་རྦ་རླབས་འཁྲུགས་པའི་རྒྱ་མཚོའི་དབུས།  ། རང་རང་སྟན་ཁྲི་བཞོན་པ་སྣ་
ཚོགས་ལ།  ། བསྟན་སྲུང་རྒྱ་མཚོའི་བཀོད་པ་གསལ་བར་གྱུར།  ། རང་གི་ཐུགས་ཀའི་ཧཱུཾ་ལས་འོད་ཟེར་
འཕྲོས།  ། བསྟན་སྲུང་རྒྱ་མཚོའི་ཐུགས་རྒྱུད་བསྐུལ་བ་ལས།  ། དམ་ལྡན་སྐྱོང་བའི་ཐུགས་ཀྱིས་ཉེར་
དགོངས་ཏེ།  ། གློག་ལྟར་མྱུར་བའི་ཤུགས་ཀྱིས་གནས་འདིར་གཤེགས།  ། ཧཱུཾ༑  ཤར་ལྷོ་བསིལ་བ་ཚལ་
གྱི་དུར་ཁྲོད་ནས།  ། མྱུར་མཛད་ཡེ་ཤེས་མགོན་པོ་ཕྱག་དྲུག་པ།  ། དཔལ་ལྡན་ལྷ་མོ་སྟོབས་ལྡན་གནོད་
སྦྱིན་བཞི།  ། དཔལ་མགོན་བདུན་ཅུའི་ཚོགས་བཅས་གནས་འདིར་གཤེགས།  ། ཛཿལྷོ་ཕྱོགས་འཇིགས་
རུང་གཤིན་རྗེའི་གྲོང་ཁྱེར་ནས།  ། འཇམ་དཔལ་བཀའ་སྡོད་རྣམ་གསུམ་ཆོས་ཀྱི་རྒྱལ།  ། ཙ་མུཎྜི་དང་
དྲེགས་པ་ཕོ་མོ་བརྒྱད།  ། སྡེ་བརྒྱད་དམག་དཔུང་བཅས་པ་གནས་འདིར་གཤེགས།  ། བྷྱོཿབྱང་ཤར་མུ་
ལི་ཏིང་གི་རྒྱ་མཚོ་ནས།  ། མཁའ་འགྲོའ་ིགཙོ་མོ་དམག་ཟོར་རེ་མ་ཏི།  ། ལས་བཞིའི་ལྷ་མོ་གདོང་ཅན་
གཉིས་ལ་སོགས།  ། དམ་ཅན་མ་མོའ་ིཚོགས་བཅས་གནས་འདིར་གཤེགས།  ། བཻ༑  བྱང་ཕྱོགས་ལྕང་
ལོ་ཅན་གྱི་ཕོ་བྲང་ནས།  ། སར་གནས་སེམས་དཔའ་རྒྱལ་ཆེན་རྣམ་ཐོས་སྲས།  ། རྒྱས་དང་དབང་གི་
91
མདོག་ཅན་གཏེར་གྱི་བདག། གནོད་སྦྱིན་ནོར་ལྷའི་ཚོགས་བཅས་གནས་འདིར་གཤེགས།  ། ཧཱུཾ༑  འོག་
མིན་དཔལ་ལྡན་ས་སྐྱ་ལ་སོགས་ནས།  ། གུར་མགོན་ཨེ་ཀ་ཛ་ཊི་རེ་མ་ཏི།  ། གནོད་སྦྱིན་ཕོ་མོ་པུ་ཏྲ་བྷ་
ཏྲ་དང་།  ། བྲན་བདུད་རུ་འདྲེན་དང་བཅས་གནས་འདིར་གཤེགས།  ། ཧཱུཾ༑  གནས་མཆོག་ཏེ་སེ་པོ་ཏ་ལ་
སོགས་ནས།  ། སྟོབས་འཕྲོག་ནག་པོ་རྡོ་རྗེ་གདོང་བཞི་པ།  ། ལས་བྱེད་ཡུམ་བཞི་བཤན་པ་ཉེར་གཅིག་
སོགས།  ། རྔམས་འཇིགས་ཞིང་སྐྱོང་ཚོགས་བཅས་གནས་འདིར་གཤེགས།  ། ཧཱུཾ༑  འོག་མིན་ནཱ་ལེནྡྲ་
སོགས་གནས་མཆོག་ནས།  ། ཁྲག་འཐུང་རབ་ཁྲོས་ནག་པོ་ཕྱག་བཞི་པ།  ། ཐུགས་སྤྲུལ་བེང་འཛིན་
ལས་བྱེད་གདོང་ཅན་བཞི།  ། སྤྲུལ་པ་ཡང་སྤྲུལ་དང་བཅས་གནས་འདིར་གཤེགས།  ། ཧཱུཾ༑  གནས་ཆེན་
ཉེར་བཞི་རྒྱ་མཚོའི་འགྲམ་སོགས་ནས།  ། དཔལ་ལྡན་ནགས་ཀྱི་དཔའ་བོ་དུར་ཁྲོད་བདག། ཚེ་དང་
ནོར་གྱི་དངོས་གྲུབ་སྟེར་མཛད་པ།  ། ཀེང་རུས་གཟུགས་ཅན་ཚོགས་བཅས་གནས་འདིར་གཤེགས།  །
ཀྱཻ༑  བྱང་ཤར་མ་རུ་རྩེ་ཡི་དུར་ཁྲོད་ནས།  དབང་གི་སྐྱེས་བུ་ཟངས་ཀྱི་བེག་ཙེ་ཅན།  ། གདོང་དམར་ལྷ་
མོ་གྲི་ཐོགས་བརྒྱད་ལ་སོགས།  ། སྲོག་བདག་བཤན་པའི་ཚོགས་བཅས་གནས་འདིར་གཤེགས།  ། ཨོཾ་
ཤྲཱི་དྷརྨཱ་པཱ་ལ་ས་པ་རི་ཝཱ་ར་ཨེ་ཧྱེ་ཧི་ཛ་ཛཿཛཿཧཱུཾ་བཾ་ཧོཿདམ་ཚིག་པ་དང་གཉིས་སུ་མེད་པར་གྱུར།  ཀ་
མ་ལ་ཡེ་སྟྭཾ།  ཞེས་སྤྱན་དྲངས་ལ་གདན་ཕུལ།  རང་རང་རིགས་ཀྱི་བདག་པོས་དབུ་བརྒྱན་ཅིང་།  ། སྒྲུབ་པ་པོ་
ལ་ལྷག་པར་དགྱེས་པ་ཡིས།  ། ཅི་ལྟར་བཅོལ་བའི་འཕྲིན་ལས་སྒྲུབ་པ་ལ།  ། མཐུ་དང་གཟི་བརྗིད་
ཕུན་སུམ་ཚོགས་པར་གྱུར།  ། ཨོཾ་ཤྲཱི་དྷརྨ་པཱ་ལ་ས་པ་རི་ཝཱ་ར་ས་མ་ཡ་སྟྭཾ།  ཞེས་དམ་ཚིག་བསྒྲགག། རྟེན་
ཅིང་འབྲེལ་བར་འབྱུང་བ་ཡི།  ། ལྷ་རྫས་བཟང་པོའ་ིམཆོད་ཡོན་འདི།  ། དམ་ཅན་རྒྱ་མཚོའི་ཚོགས་ལ་
འབུལ།  ། བསྟན་པ་བསྲུང་ཕྱིར་བཞེས་སུ་གསོལ།  ། ཨོཾ་ཤྲཱི་དྷརྨ་པཱ་ལ་ས་པ་རི་ཝཱ་ར་ཨརྒྷཾ་པྲཏཱིཙྪ་ཡེ་སྭཱཧཱ།
ཞེས་སོགས་ཚིག་བཅད་སྔགས་དང་བཅས་པས་ཆུ་གཉིས་ཉེར་སྤྱོད་རོལ་མོ་འདོད་ཡོན་ལྔ་རྣམས་འབུལ།  བྲེལ་དུས་སྔགས་ཙམ་གྱིས་ཀྱང་རུང་།  བདེ་ཆེན་བསྐྱེད་བྱེད་དྭངས་མ་བདུད་རྩི་ལྔ།  ། མཾ་ས་ལྔ་དང་སྦྱར་བའི་ཨ་མྲྀ་ཏ།  ། རྡོ་
རྗེ་གསུམ་གྱི་ངོ་བོར་བྱིན་བརླབས་ཏེ།  ། མཐུ་སྟོབས་དབང་ཕྱུག་ཚོགས་ལ་འབུལ་བར་བགྱི།  ། ཆོས་སྐྱོང་སོ་སོའ་ིསྔགས་ཀྱི་མཐར་འབྲུ་གསུམ་སྦྱར་བའམ།  ཨོཾ་ཤྲཱི་དྷརྨཱ་པཱ་ལ་ས་པ་རི་ཝཱ་ར་ཨོཾ་ཨཱཿཧཱུཾ།  གིས་ནང་མཆོད་འབུལ།
བཅོམ་ལྡན་འདས་ཀྱི་སྤྱན་སྔ་རུ།  ། ཞེས་སོགས་ཀྱིས་བསྟོད།  སྤྲོ་ཞིང་ལོང་ཡོད་ན།  མགོན་པོའ་ིསྤྱི་གཙུག་ཏུ་
དྲིན་ཅན་རྩ་བའི་བླ་མ་སྐུ་མདོག་སེར་པོ་ཞེས་སོགས་བླ་མགོན་དབྱེར་མེད་ཀྱི་རྣལ་འབྱོར་དང་།  མགོན་པོ་སྤྱི་
92
གཙུག་ཏུ་དྲིན་ཅན་རྩ་བའི་བླ་མ་སྐུ་མདོག་དཀར་པོ་ཞེས་སོགས་གྲིབ་སེལ་གྱི་མན་ངག་དང་བཅས་པ་གཏོར་ཆོག་ནས་འབྱུང་བ་བཞིན་རྒྱས་པའམ།  བསྡུ་ན།  རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས།  རྡོ་རྗེ་གསུམ་གྱི་ལྷ་
ཚོགས་མདུན་གྱི་ནམ་མཁར་སྤྱན་དྲངས།  པར་བསམས་ལ་ཡིག་བརྒྱ་ཉེར་གཅིག་སོགས་བཟླ།  ཧཱུཾ༑  བླ་མ་
མཆོག་དང་དཀྱིལ་འཁོར་ལྷ་ཚོགས་དང་།  ། བཀའ་སྡོད་སྲུང་མར་བཅས་པ་དགོངས་སུ་གསོལ།  ། རྩ་
བརྒྱུད་བླ་མ་ཆོས་སྐུར་མ་རྟོགས་པར།  ། ཉོན་མོངས་དབང་གིས་ལོག་ལྟ་བགྱིས་པ་དང་།  ། རྩ་བ་ཡན་
ལག་དམ་ཚིག་མ་བསྲུང་དང་།  ། སྐུ་གསུང་ཐུགས་དང་ཕྱི་ནང་གསང་བ་ཡི།  ། དམ་ཚིག་ལས་འགལ་
བསྙེན་སྒྲུབ་གཡེལ་བ་དང་།  ། མཆོད་གཏོར་དམན་དང་དམ་རྫས་སྦགས་པ་སོགས།  ། མདོར་ན་སྒོ་
གསུམ་སྒོ་ནས་ཉེས་པའི་ཚོགས།  ། ཐུགས་དང་འགལ་བར་གྱུར་པ་ཅི་མཆིས་པ།  ། བླ་མ་ཡི་དམ་སྲུང་
མར་བཅས་པ་ལ།  ། སྤྲོས་བྲལ་ཆོས་དབྱིངས་ངང་དུ་བཤགས་པར་བགྱི།  ། ཞེས་སྤྱི་བཤགས་བྱ།  དེ་ནས་ཐུགས་དམ་བསྐང་བ་ནི།  བསྐང་རྫས་རྣམས་བསངས།  ཨོཾ་སྭ་བྷཱ་ཝ་ཤུདྡྷ་སརྦ་དྷརྨ་སྭ་བྷཱ་ཝ་ཤུདྡྷོ་྅ཧཾ།  བསྐང་རྫས་
རྣམས་མི་དམིགས་པའི་སྟོང་པ་ཉིད་དུ་གྱུར།  སྟོང་པའི་ངང་ལས་རང་རང་གི་མིང་ཡིག་དང་པོ་ཐིག་
ལེས་བརྒྱན་པ་ཞུ་བ་ལས་བྱུང་བའི་བསྟན་སྲུང་འཁོར་དང་བཅས་པ་རྣམས་མཉེས་པར་བྱེད་པའི་དམ་
རྫས་སྤྱན་གཟིགས།  མཆོད་པའི་བྱེ་བྲག་བསམ་གྱིས་མི་ཁྱབ་པ་ཞིག། དམ་ཅན་ཆོས་སྐྱོང་སྲུང་མ་
འཁོར་དང་བཅས་པ་རྣམས་ཀྱི་སྤྱན་ལམ་དུ་འབྱུང་ཞིང་རྒྱས་པར་གྱུར་ཅིག། ཐལ་མོ་གཉིས་བཀབ་ལ་སོར་མོ་དབུས་མ་གསུམ་གྱི་ཚིག་བར་པ་བཅག་པ་ནམ་མཁའ་མཛོད་ཀྱི་ཕྱག་རྒྱ་དཔྲལ་བར་བཞག་ལ།  ཨོཾ་སརྦ་བིད་པཱུ་ར་པཱུ་
ར།  སུ་ར་སུ་ར།  ཨཱ་ཝརྟ་ཡ་ཨཱ་ཝརྟ་ཡ་ཧོཿབཛྲ་སྥ་ར་ཎ་ཁཾ།  ཞེས་ལན་གསུམ་བརྗོད་ཅིང་མགྲོན་རྣམས་ཀྱི་ཡིད་དང་མཐུན་པའོ་ཡོ་བྱད་ནམ་མཁའ་ཁྱབ་པར་སྤེལ་བར་བསམ།  སྤྲོ་ན།  སྔགས་དྲུག་དང་ཕྱག་རྒྱ་དྲུག་དང་ཏིང་ངེ་འཛིན་དྲུག་གིས་ཀྱང་བྱིན་གྱིས་བརླབས་ལ།  བདག་གིས་བསམ་པའི་སྟོབས་དང་ནི།  ། ཞེས་སོགས་བདེན་སྟོབས་བརྗོད།  ཧཱུཾ༑
དབྱིངས་དང་དབྱེར་མེད་བདེ་ཆེན་རོལ་པ་ལས།  ། ཅིར་ཡང་འཆར་བའི་སྣ་ཚོགས་མཆོད་པའི་སྤྲིན།  །
ལྷ་ལམ་ནོར་འཛིན་འགེངས་པའི་བཀོད་པ་འདིས།  ། བསྟན་སྲུང་འཁོར་བཅས་དགྱེས་པ་བསྐྱེད་གྱུར་
ཅིག། ལྷ་དང་མི་ཡི་ཡོ་བྱད་དམ་པ་དང་།  ། དགྲ་བགེགས་བསྒྲལ་བ་ལས་བྱུང་ཉེར་སྤྱོད་ལྔ།  ། འདོད་
ཡོན་ལྷ་མོའ་ིརྣམ་འགྱུར་མཐའ་ཡས་དང་།  ། རྒྱལ་སྲིད་སྣ་བདུན་བཀྲ་ཤིས་རྟགས་རྫས་བརྒྱད།  ། སྤྲིན་
གྱི་ཤུགས་འཆང་རྟ་ནག་རླུང་ལྟར་འཕྱོ།  ། དགྲ་སྲོག་གཞོམ་པའི་གཡག་ནག་ངར་སྒྲ་སྒྲོག། འཇམ་
93
ལེགས་སྤུ་ལྡན་ལུག་ནག་སྤྲིན་ལྟར་གཏིབས།  ། དགྲ་བོའ་ིཀླད་འགེམས་བྱ་ནག་ཁྱུང་ལྟར་ལྡིང་།  ། ང་
རོས་ས་གཡོ་ཁྱི་ནག་དོམ་ལྟར་འཕྱོ།  ། རྡོ་རྗེའི་རྭ་ལྡན་མ་ཧེ་དགྲ་ལ་རྒོལ།  ། སྟག་སེང་དྲེལ་རྟ་དོམ་བུ་
དྲེད་ནག་སོགས།  ། འཇིགས་རུང་བཞོན་པའི་འགྲོས་སྟབས་ལང་ལིང་གཡོ།  ། མི་ལྤགས་གཡང་གཞི་
གླང་ཆེན་ཀོ་རློན་དང་།  ། སྟག་ལྤགས་ཤམ་ཐབས་དུར་ཁྲོད་ཆས་བརྒྱད་སོགས།  ། དཔའ་བོ་དཔའ་མོའ་ི
རྒྱན་དང་ཆ་ལུགས་ཀྱི།  ། ཡོ་བྱད་མཚར་སྡུག་བགྲང་ལས་འདས་པ་དང་།  ། གྲི་གུག་ཐོད་ཁྲག་ཐོད་
དབྱུག་ཞགས་པ་དང་།  ། བེ་ཅོན་རལ་གྲི་མདུང་རྣོན་རྩེ་གསུམ་སོགས།  ། བསྟན་དགྲ་ཐལ་བར་བརླག་
བྱེད་མཚོན་ཆ་རྣམས།  ། འཇིགས་རུང་ཚར་དུ་དངར་བས་རྔམས་ཤིང་བརྗིད།  ། རང་བསྲུང་གོ་ཆ་རྒྱལ་
མཚན་ནེའུ་ལེ་དང་།  ། བདུད་རྩི་བུམ་པ་གཏེར་གྱི་ཁང་བཟང་དང་།  ། རང་རང་ཕྱི་ནང་གསང་བའི་རྟེན་
རྫས་ཀྱིས།  ། དབྱིག་འཛིན་ལྟོ་བ་དོགས་པར་བྱེད་པ་འདིས།  ། ཟག་མེད་བདེ་པ་ཆེན་པོ་ཀུན་ཏུ་
བསྐྱེད།  ། མ་རུངས་འདུལ་ཕྱིར་སྲིན་པོ་ལྟར་ཁྲོས་ཀྱང་།  ། བླ་མ་ཡི་དམ་ཐུགས་རྗེའི་རྣམ་འཕྲུལ་དུ།  །
སྙིང་ནས་ཡིད་ཆེས་མོས་གུས་ཤུགས་དྲག་པོའ། ི། བླ་ན་མེད་པའི་མཆོད་པ་རྒྱ་མཚོ་འདིས།  ། ཆོས་སྐྱོང་
སྲུང་མའི་ཚོགས་ཀྱི་ཐུགས་དམ་བསྐངས།  ། བདག་ཅག་དཔོན་སློབ་འཁོར་དང་བཅས་པ་ཡི།  ། དམ་
ཚིག་ཉམས་ཆག་ཐམས་ཅད་སོས་གྱུར་ཅིག། མི་མཐུན་རྐྱེན་དང་བར་ཆད་བཟློག་པ་དང་།  ། མཐུན་
པའི་དངོས་གྲུབ་མ་ལུས་སྩལ་དུ་གསོལ།  ། ཅེས་ཐུགས་དམ་བསྐང་བ་བྱ།  ཧཱུཾ༑  ཆོས་སྐུ་ཡངས་པའི་ཕོ་བྲང་
ནས།  ། ཆོས་སྐྱོང་སྲུང་མ་འཁོར་བཅས་ཀྱིས།  ། ཞེས་སོགས་བཟློག་པ་ཡང་བྱ།  བྲེལ་བ་སོགས་ཀྱི་སྐབས་སུ་བསྐང་བ་དང་བཟློག་པ་འདི་གཉིས་དོར་ནས་སྔར་གྱི་བཤགས་པའི་མཇུག་ཏུ་གཏོར་མ་ཕུལ་ཀྱང་ཆོག་གོ། དེ་ནས་བཟླས་པ་བྱ་བར་འདོད་ན་སྤྲོ་ཞིང་ལོང་ཡོད་དུས།  མགོན་པོའ་ིསྤྱི་གཙུག་ཏུ་དྲིན་ཅན་རྩ་བའི་བླ་མ་དེ་ཉིད་སྐུ་མདོག་དམར་
པོ་ཞེས་སོགས་གནད་འབེབས་ཀྱི་དམིགས་པ་དང་།  བསྡུ་ན།  ཆོས་སྐྱོང་ཆེན་པོ་རྣམས་ཀྱི་ཐུགས་ཀར་ཉི་མའི་
དཀྱིལ་འཁོར་ལ་རང་རང་གི་ས་བོན་གྱི་མཐར་སྔགས་ཀྱི་ཕྲེང་བས་བསྐོར་བ་དང་།  རང་ཡི་དམ་དུ་
གསལ་བའི་ཐུགས་ཀ་ནས་འོད་ཟེར་འཕྲོས།  ཆོས་སྐྱོང་རྣམས་ཀྱི་ཐུགས་ཀར་ཕོག་པས་ཐུགས་རྒྱུད་
བསྐུལ་ཏེ་ཅི་འདོད་པའི་ལས་ཐམས་ཅད་ཐོགས་པ་མེད་པར་སྒྲུབ་པར་གྱུར།  ཨོཾ་བཛྲ་མཧཱ་ཀཱ་ལ་ཁྲཱིཾ་ཀྵེ་
ཏྲ་བིགྞ་ཱན་བི་ནཱ་ཡ་ཀ་ཧཱུཾ་ཧཱུཾ་ཕཊ་ཕཊ་སྭཱཧཱ།  ཞེས་དང་།  ཨོཾ་ཤྲཱི་མཧཱ་ཀཱ་ལ་ཤཱ་ས་ན་ཨུ་པ་ཧ་རི་ཎེ།  ཨེ་ཥ་ཨ་
པཥྩི།  མ་ཀ་ལོ།  ཨ་ཡཾ་ཨི་དཾ་རཏྣ་ཏྲ་ཡ།  ཨ་པ་ཀ་རཱི་ཎཱཾ།  ཡ་ཏི་པྲ་ཏི་ཛྙཱཾ།  སྨ་ར་སི།  ཏ་ད་ཨི་དཾ།  དུ་ཥྚཾ།
94
ཁ་ཁ་ཁཱ་ཧི་ཁཱ་ཧི།  མཱ་ར་མཱ་ར།  གྲིཧྞ་གྲིཧྞ།  བྷནྡྷ་བྷནྡྷ།  ཧ་ན་ཧ་ན།  ད་ཧ་ད་ཧ།  པ་ཙ་པ་ཙ།  དེ་ན་མི་ཀེ་
ན་མཱ་ར་ཡ་ཧཱུཾ་ཧཱུཾ་ཕཊ་ཕཊ་སྭཱཧཱ།  ཞེས་མགོན་པོའ་ིསྔགས་གཉིས་གང་རུང་དང་།  ཨོཾ་ཀཱ་ལ་རཱུ་པ་ཧཱུཾ་ཕཊ།  ཅེས་ཆོས་རྒྱལ་དང་།  བྷྱོཿརཀྨོ་བྷྱོ།  རཀྨོ་བྷྱོ་བྷྱོ།  རཀྨོ་ཐུན་བྷྱོ།  ཁ་ལ་རཀ་ཆེན་མོ།  རཀྨོ་ཨ་བྱ་ཏ་བྱ།  ཐུན་བྷྱོ་རུ་
ལུ་རུ་ལུ་ཧཱུཾ་བྷྱོ་ཧཱུཾ།  ཞེས་དམག་ཟོར་མ་དང་།  ཨོཾ་བཻ་ཤྲ་མ་ཎ་ཡེ་སྭཱཧཱ།  ཞེས་རྣམ་སྲས་དང་།  ཨོཾ་ཤྲཱི་མཧཱ་ཀཱ་ལ་ཡ་
ཧཱུཾ་ཧཱུཾ་ཕཊ་ཕཊ་སྭཱཧཱ།  ཞེས་གུར་མགོན་དང་།  ཨོཾ་མཧཱ་ཀཱ་ལ་ཀཱ་ལ་བི་ཀཱ་ལ་ར་ཏྲི་ཏ་ཧཱུཾ་ཕཊ།  ཅེས་ཞལ་བཞི་པ་དང་།  ཨོཾ་བཛྲ་མཧཱ་ཀཱ་ལ་ཧཱུཾ་ཕཊ།  ཅེས་ཕྱག་བཞི་པ་དང་།  ཨོཾགྷྲི་ར་ཛ་གྷྲི་ར་ཛ་ཀུ་མ་ཀུ་མ་ཁུམ་ཐིས་སྭཱཧཱ།
ཞེས་དུར་བདག་དང་།  ཨོཾ་རཀྨོ་པྲཎ་ཨངྨ